**Referat fra møde #7 i ding.Team, d.6.12.12 kl. 10:15-15:00, Odense Centralbibliotek**

**Deltagere:** KKB: René Høtbjerg Øhlenschlæger (RHØ), Bente Jensen (BJ)**.** Vejle: Jørgen Gram (JG)**.** Kolding: Jakob Luther (JL)**.** DBC: Rolf Madsen (RM)**.** Esbjerg: Jesper Nørskov Søndergaard (JNS) og Jannie Tolstrup (JT) **.** Odense: Søren Brodersen (SB)**.** Bellcom: Jørgen Skifter (JS)**.** ÅKB: Gitte Barlach (GB)(referent)

**Afbud fra:** KKB: Allan Grauenkær**.** Sønderborg: Agnete Moos. Helsingør: Søren Skovgaard Nicolaisen**.** Vejle: Ewan Andreasen**.** Randers: Árni Runar Loftsson**.** Odense: Dennis Hansen

**Dagsorden:**

1. Godkendelse af referat
2. Orientering fra møde m. DBC vedr. synkronisering afding2- spor
3. Forslag om et kravskatalog fra Mobile.team
4. Forslag fra mobile.team om sammenlægning af møder
5. Nyt fra projekter og biblioteker, herunder nyt åbningstidsmodul fra KKB, samt nyt projekt vedr. filtrering på forfatternationalitet
6. Ding2tal: status
7. Linked data i Brønden – hvad kan vi bruge det til . http://ting.dk/blog/linked-open-data-saetter-bibliotekernes-viden-fri
8. DBC Driftservice
9. Evt.

**Referat:**

**1. Godkendelse af referat**

Godkendt med følgende bemærkninger:

Pkt. 3: GB: et par vigtige præciseringer til referatet: det er ding2, der har et projekt i Lighthouse, ikke ding2tal. Endvidere: det er stadig projektets mål at lave en distribution, dvs. en løsning, der kan rulles ud til landets biblioteker med en hosting service nedenunder. Det håndteres som et separat projekt i samarbejde med DDB-organisationen.

Pkt. 4: JS: vedr. Taxon-modulet: JS sender et par linier til uddybning, da der er nogle uklarheder referatet.

Under gennemgangen af referatet kom endvidere flg. bemærkninger:   
  
RHØ: På forrige møde tilbød KKB at være tovholder for en workshop med DBC om visformater. Det har vi efter drøftelse med ÅKB og DBC besluttet at udsætte til DBC har præsenteret de nye Bibl.dk services, herunder OpenFormat, på et møde for systemleverandører i januar måned 2013.

RHØ: det, vi gerne vil have sat fokus på er, hvordan de behov folkebibliotekerne har, kan imødekommes i forhold til DBCs prioriteringer. OpenFormat-servicen bliver gratis, men DBC lægger op til en forretningsmodel for de JavaScripts, der foretager selve formateringen til brugergrænsefladen.

RM: OpenFormat kan omforme det format, man får fra Brønden, til hvad-som-helst. Niels Jensen, DBC, ved alt om OpenFormat servicen. Der er lavet nogle scripts, der håndterer formateringen til Bibliotek.dk. Det er dem, DBC tilbyder. Vi har bl.a. gjort op med værkvisningen i Bibliotek.dk

JG: Vi skal huske på, at det her er Bibliotek.dk, hvor der kun skal være en bestil-knap; der er ingen beholdningsoplysninger.

RM: Vedr. værkvisningen: det var et valg mellem enten mange klik for brugeren eller tab af performance. Vi er ved at se på, om den logik kan bredes ud i facet-browseren. I nuværende ding1 er det sådan at når man får hele værket, får man én forside, men når man har filtreret på bog, får man en anden forside.

JG: Oprindeligt var det tanken at man kunne se flere medietyper ad gangen for at kunne formidle ebogs-udgaven, hvis bogen nu var udlånt.

JL: Det er her, der er forskel på folkebibliotekerne og Bibliotek.dk. Bibliotek.dk er ikke så interesseret i at formidle, hvad der er hjemme, men har et lidt andet sigte. Måske er brugerne i folkebibliotekerne ikke modne til at vi ’bare’ overtager bibliotek.dk s logik.

RM: Det er den spændingsflade, der kommer mellem det lokale og det nationale.

Hvis man baserer sig på den fælles kodebase, giver det nogle krav og muligheder.

**Konklusion:**Ding.teamet opfordres til at deltage i møderne for systemleverandører i januar, hvor OpenFormat servicen vil blive præsenteret. Efterfølgende må vi se, om der stadig er behov for at holde en workshop med DBC.

**2. Orientering fra møde m. DBC vedr. synkronisering afding2- spor**

GB: Siden frigivelse af ding2 core har flere projekter arbejdet i forskellige spor (forks). Der er - bortset fra ændringer fra ding2tal - ikke lavet pull-requests tilbage til core. Derfor har Council samt Core.team et arbejde i gang med at få sporene synkroniseret, så vi kan få én fælles, stabil kerne at bygge på, og genbruge de løsninger og rettelser, de forskellige spor har tilvejebragt så vidt muligt. De væsentlige spor er: B14 (website for Gentofte og Frederiksberg); BDK/DBC (Bibliotek.dk-sporet); PH/DBC (Produktionshøjskolerne; InLead som underleverandør til DBC); Ding2tal (underleverandører: ITK, Horsens, Vejle, Odense, Randers, Sønderborg). Core.team holdt d. 5.12.12 et møde med parterne, og har aftalt at første skridt er at få skabt overblik over ændringerne. En af de større, væsentlig ændringer er en ny søge-klient, som Bibliotek.dk-sporet har udviklet, og som bl.a. gør brug af OpenFormat-servicen. Der er altså en proces i gang, og ding.teamet bliver holdt opdateret med udviklingen.

RM: jeg har gået lidt med den her ide, om man kan bruge hele bibliotek.dk - klumpen med alle webservices i ding2? Kunne man have bibliotek-provider klumpen og bygge et tyndt provider lag ind?

GB: Det giver mening kun at have én søgeklient. Det må den proces, der er sat i gang, afklare.

JS: Rettelser og arkitektur-forbedringer skal direkte ind i core; men andre ting kunne være extentions /tillægsmoduler

RM: Spørgsmålet er, om OpenFormat skal være en del af Core? Her håndteres det hele i servicen. Open Search - her håndteres det hele i Drupal.

JS: Jeg vil gerne komme med en opfordring til, at man indbyder leverandøerne til at komme med input til, hvordan man praktisk kan gøre det.

Mødet havde endvidere en drøftelse af det nationale i forhold til det lokale, og de formidlingsbehov, der er her. I forhold til fælles søgeklient eller ej: det handler om søgning – ikke om vis-formater.

**Pkt. 3 Forslag om et kravskatalog fra Mobile.team**

(bilag fremsendt forud for mødet)

Mødet drøftede punktet.

**Konklusion:**JS indgår i den arbejdsgruppe, Mobile.team nedsætter, og tager forslaget om et kravskatalog med i OS2-projektet til kvalificering.

**Pkt. 4 Forslag fra mobile.team om sammenlægning af møder**

Baggrund: Mobile.team foreslår at ding.team og mobile.team holder møde samme dag, det ene team om formiddagen, det andet om eftermiddagen, da der er stort overlap mellem mødedeltagerne. Rent indholdsmæssigt kan der også være overlap og ting, Mobile.team gerne vil tage videre til Ding.team.

Mødet drøftede fordele og ulemper ved forlaget: de mødedeltagere, der deltager i begge teams, kan spare en mødedag; og man kan lettere drøfte relevante ting, hvor der rent indholdsmæssigt er overlap. omvendt kan det blive svært at få motiveret de deltagere, der kun deltager i det ene team til f.eks. at deltage i et møde på 2 – 2 1/2 time om eftermiddagen, især hvis der er lang afstand. Det kan endvidere blive svært at ”få plads” til alle punkter, man gerne vil drøfte i det enkelte team, hvis møderne bliver halverede.

Endvidere drøftede ding.teamet mødestrukturen i 2013.

**Konklusion:**Ding.teamet vil holde 2 generelle møder h.h.v. forår og efterår 2013. Ind imellem holdes ad hoc arbejdsmøder/workshops

Vi prøver med en fælles dagsorden for både ding.team og mobile.team til de 2 generelle møder forår 2013. GB kontakter mobile.team.

**5. Nyt fra projekter og biblioteker, herunder nyt åbningstidsmodul fra KKB, samt nyt projekt vedr. filtrering på forfatternationalitet**

**RHØ /** **København:**

Vi har gang i et projekt om linked data sammen med DBC og med støtte fra Kulturstyrelsen. RH er projektleder. Projektet er i sin opstart. Vi vil berige de data, vi har i forvejen, med metadata fra sociale tjenester, wikipedia, m.m. og se på, hvilke søgemuligheder det kan give. Data skal knyttes til en bibliografisk post. Overordnet set handler det om at give nogle flere søgemuligheder, at kunne knytte data til RDF, samt skabe en model for linked data, som bliver en del af DBCs triple store. Så vi skal inkludere noget data, og den konkrete usecase, vi tager udgangspunkt i, handler om at skabe mulighed for at søge på forfatterens nationalitet. Det er der et ønske om fra brugerne. Det udviklede skal kunne fungere på Bibliotek.dk. Projektet kommer til at overveje og arbejde med såvel funktionalitet som visning. Projektet vil formentlig være færdigt sommer/tidlig efterår 2013.

**BJ/** **København:**

Jeg kan supplere med at sige, at KKB er ved at udvikle en ny version af åbningstidsmodulet (til Drupal 7), så det både kan bruges til biblioteker (ding2) og andre kulturinstitutioner. Det nye modul skal understøtte, at man kan knytte en kategori til sin åbningstid. Dermed kan biblioteker/kulturinstitutioner lave alle de åbningstider, man har behov for.

GB: Det giver nogle udfordringer i grænsefladen at vise alle de forskellige typer åbningstider; ding2tal har arbejdet med forskellige forslag til en mere enkel visning overfor brugerne. Vi bliver nødt til at forholde os til, hvordan visningen skal være på de små skærme (mobile enheder og tablets). Det er en udfordring med det nuværende åbningstidsmodul – og også med den nye version.

JG: Så man kan sige at det bliver blevet nemmere for webredaktionen, men sværere for brugerne? Det er svært at formidle alle vores forskellige åbningstider.

BJ: KKB er også ved at se på migration af tema-siderne fra Drupal 6 til Drupal 7. Opgaven ligger hos Kultur- og fritid, Københavns Kommune; imidlertid har det vist sig, at KKB – og bibliotekerne i det hele taget - har andre ønsker til temasiderne end Kultur- og fritid.

GB: Ding2tal koordinerer så vidt muligt med KKB; jeg er i dialog med Allan Grauenkær.

**RM/DBC**  
Intet.

**JS/Bellcom**

Der er ved at blive udviklet et Borger.dk modul, man kan hive ind på hjemmesiden.

**JL/Kolding:**Vi ligger underdrejet pt. når det drejer sig om udvikling på websitet.

**JG/** **Vejle:**Kulturarvsprojektet har holdt møde i Kulturstyrelsen. De udbeder sig en total oversigt over alle dataflow. Oversigten skal afleveres 17.12.12. Det handler om at der f.eks. er nogle institutioner, der uploader direkte til Europeana; endvidere har DBC konverteret noget af det samme som Det Kongelige Bibliotek. Men da Det Kongelige Bibliotek er national aggregator, så burde alt køre igennem her. Endvidere skal projektet afklare, om det vil lave en forsøgsimplementering eller fuld implementering.

Noget helt andet: Centralbibliotek.dk er også lavet i Drupal. Leverandøren er Reload. Det har været holdt i luften pga Licensgruppens arbejde med licenser, da deres materiale ligger her.

**SB/Odense:**   
Vi arbejder på at få vores ding2-site i luften.

**JNS/Esbjerg:**   
Vi har givet forsiden et lift og implementeret Tabroll samt lavet prædefinerede søgninger til nyhedsliste.

**Pkt. 6 Ding2tal: status**

GB: ding2tal er i gang med at se på søgning og visning. Designerne har præsenteret nogle forslag bla. i forhold til facetter. Tanken er at brugeren tydeligt skal kunne se, hvilke facetter der er valgt, samt selv kunne folde flere facet-grupper ud. Vi har også set på værkvisning, og her vil vi gerne have en mere enkel løsning, der giver kortere vej ind til den relevante information for brugere. Design-forslaget lader sig ikke umiddelbart gennemføre uden en større omskrivning af koden i den nuværende version af søge-klienten i ding2 core; endvidere giver den nuværende Brønd-version ikke de muligheder, som den kommende Brønd 3. Det er f.eks. den nye værkvisning (uden sprog-versioner og med begrebet ”mellemværk”), som Bibliotek.dk benytter, kommer først med Brønd 3.

**Pkt.7 Linked Data**

Mødet drøftede forskellige vinkler lift. brug af Linked Data i samspil med Brønden:  
  
RHØ: Som jeg ser det, er det spørgsmål om, hvordan man går til det og at man går pragmatisk til værks. Muligheden for information overload er til stede; derfor bør vi tage udgangspunkt i nogle behov, vi véd vores brugere har, så vi ikke tager fat i noget, der er muligt bare for teknikkens skyld.

JL: Enig. Det skal give mening for brugeren.

RHØ: Det stiller nogle krav til post-tankegangen og visningen.

JG: Dybest set handler det om, hvordan vi formidler viden og måden, vi formidler den på.

GB: Afdækker KKBs projekt andre usecases end søgning på nationalitet?

RHØ: Det er søgning på forfatternationalitet, der er den primæse usecase; ud fra det skal projektet afdække, om der er en model ift. til Linked Data i Brønden.

JS: Linked Data kan bruges på den måde, at hvis man ikke ville vedligeholde forfatter relationer i Brønden, kan man hente dem et andet sted. Eller Youtube video´er kan hentes ind.

RHØ: Autoritets data er vigtige: man er i gang med at lave en autoritets post. Man kan også se på emneordsysstemerne, så de kan spille sammen. Det giver helt andre potientialer ift. til kobling mellem systemerne.

JG: Der skulle findes en webservice så man kan crowdsource, så brugerne kan berige posterne. Ud over det, skal der være adgang logge ind med NemId og derefter begynde at berige.

**Konklusion:**Ding.team indbyder DBC til et møde og hører deres tanker og strategi på området. I forhold til DDB vil der formentligt opstå et krav om at bibliotekerne byder ind på emnet.

**Pkt. 8: DBC driftservice**

Punktet blev foreslået af Allan Grauenkær, men blev besluttet udsat til næste møde, da Allan ikke var til stede.

**Pkt. 9 Evt.**Intet